Subject: Kutse: küsimustik andmehalduse määruse rakendamise kohta (vastamise tähtpäev 17.4)
From: "Marit Lani" <[email-masked]>
To: Marili Süld - MKM <[email-masked]>
Cc: "info - MKM" <[email-masked]>
Date: Thu, 9 Apr 2026 15:52:00 +0300

Tähelepanu! Tegemist on välisvõrgust saabunud kirjaga.
Tundmatu saatja korral palume linke ja faile mitte avada.

Lugupeetud Marili Süld

Võtame Teiega ühendust seoses Euroopa Liidu rahastatud projektiga, mille
eesmärk on toetada andmehalduse määruse (Data
<https://eur-lex.europa.eu/legal-content/ET/TXT/HTML/?uri=CELEX:32022R0868
>  Governance Act, DGA) rakendamist Eestis, Horvaatias, Saksamaal ja
Madalmaades.
Andmehalduse määrus on oluline Euroopa Liidu algatus, mille eesmärk on
võimaldada avaliku sektori asutuste valduses olevate kaitstud andmete
turvalist ja usaldusväärset taaskasutamist, sealhulgas selliste andmete
puhul, mida ei saa avalikult jagada konfidentsiaalsuse, isikuandmete
kaitse või ärilise tundlikkuse tõttu.
Projekti viivad ellu E-riigi Akadeemia (eGA) ja Statistikaamet koostöös
Euroopa Komisjoniga (SG REFORM) ning osalevate riikide
statistikaametitega. Projekti nõukogus osaleb ka Justiits- ja
Digiministeerium. Projekti eesmärk on edendada andmehalduse määruse
praktilist rakendamist, toetades avaliku sektori asutusi ja teisi
sidusrühmi kaitstud andmete turvalisel ja tõhusal taaskasutamisel. Vt
rohkem infot manuses olevas failis.
Projekti raames viime läbi lühikese küsimustiku, et paremini mõista:

*

	teadlikkust andmehalduse määruse osas,
*

	peamisi väljakutseid või kitsaskohti, millega puutute kokku
avaliku sektori kaitstud andmete taaskasutamisel,
*

	teie organisatsiooni valmisolekut võimaldada kaitstud andmete
taaskasutamist ning millist tuge selleks vajate.

Teie vastused aitavad otseselt kaasa aprilli lõpus toimuvate intervjuude
ja arutelu ettevalmistamisele ning riigipõhiste rakendusjuhiste ning
oskuste ja teadlikkuse arendamise tegevuste kavandamisele.
Küsimustiku link:  <https://forms.cloud.microsoft/e/sZvnTWq7Ae>
https://forms.cloud.microsoft/e/sZvnTWq7Ae
Küsimustiku täitmine võtab umbes 15-20 minutit.
Vastamise tähtpäev: 17. aprill
Kõiki vastuseid käsitletakse konfidentsiaalselt ning neid kasutatakse
üksnes selle projekti eesmärkidel. Isikuandmeid ei jagada väljapoole
projektitiimi.
Küsimustiku vastuste põhjal võtame osaga vastajatest ühendust, et läbi
viia fookusgrupi arutelu ja intervjuud, arutamaks kogemusi ja vaateid
põhjalikumalt. Intervjuud ja arutelu toimuvad vahemikus 21.-30.04.2026
Tallinnas ja üle veebi.
Kui Teil on küsimusi küsimustiku või projekti kohta, võtke palun minuga
ühendust aadressil [email-masked].
Aitäh ette Teie aja ja panuse eest!

Lugupidamisega
Marit Lani
E-riigi Akadeemia

Marit Lani

Head of Governance and Engagement Competence Center | Valitsemise ja
kaasamise kompetentsikeskuse juht

e-Governance Academy |  E-riigi Akadeemia

[email-masked]

+372 45656 8420

Ahtri 6, 10151 Tallinn, Estonia
eGovAcademy |  <https://www.facebook.com/eGovAcademy> Fb,
<https://twitter.com/egovacademy> X,
<https://ee.linkedin.com/company/e-governance-academy> LinkedIn,
<https://vimeo.com/egovacademy> Vimeo |  <https://ega.ee/> ega.ee